OBRAZLOŽENJE UZ I. IZMJENE I DOPUNE PRORAČUNA GRADA LUDBREGA ZA 2018. GODINU

PRIHODI

Prvom Izmjenom i dopunom proračuna Grada Ludbrega za 2018. godinu nastoji se uspostaviti ravnoteža između planiranih prihoda i planiranih proračunskih izdataka. Po ovoj prvoj procjeni tekući prihodi uključujući kapitalne prihode i potpore iznosili bi 49.464.278 kuna.

Promatrajući ukupne prihode po ovim izmjenama u odnosu na plan proračuna u iznosu od 46.182.564 kuna vidljivo je da su ukupni prihodi povećani za 3.281.714 kuna ili za 7,10 %. Iz prošle godine preneseni je manjak prihoda u iznosu od 6.426.906 kuna, koji je sukladno zakonskim propisima prvim rebalansom potrebno uključiti u proračun tekuće godine.

Povećanje prihoda planirano je kod poreza i prireza na dohodak za 1.809.875 kuna iz razloga učinka mjera fiskalnog izravnanja. Porez na promet nekretnina povećan je za 150.000 kuna. Za 16.000 kuna povećana su sredstva za kamate na depozite po viđenju iz razloga što proračun već duže vremena ne koristi okvirni minus, već obrnuto više je sredstava na poslovnom računu Grada na koja se obračunava kamata. Ostale naknade za korištenje nefinancijske imovine (pravo služnosti,zakup terasa i postavljanje privremenih objekata) povećane su za 150.000 kuna. Planiran je i prihod od turističke zajednice Grada Ludbrega od boravišne pristojbe u iznosu od 7.500 kuna. Komunalni doprinos povećan je za 300.000 kuna. Najznačajnije povećanje prihoda planirano je od prodaje građevinskog zemljišta sa istočne strane svetišta u iznosu od 2.654.039 kuna.

Smanjenje prihoda za 1.600.000 kuna planirano je od prodaje dijela društvenog doma u Selniku iz razloga što je potencijalni kupac nakon nekoliko godina nastojanja da zatvori financijsku konstrukciju odustao od kupnje.

**RASHODI**

Promatrajući ukupne rashode po ovim Izmjenama u odnosu na plan proračuna u iznosu od 43.682.564 kuna vidljivo je da su ukupni rashodi smanjeni za 645.192 kuna ili za 1,47%.

Značajnije smanjenje rashoda u iznosu od 1.500.000 kuna planirano je za otplatu kratkoročnog okvirnog kredita obzirom da će se rashod za kredit evidentirati 2019.godine.Centru za kulturu i informiranje „Dragutin Novak“ umanjena su sredstva za 27.366 kuna na ime doprinosa za zdravstveno osiguranje, a tekuće donacije za civilnu zaštitu i HGSS za 10.000 kuna.

Ovim rebalansom povećani su izdaci za 28.000 kuna za naknade članovima predstavničkih i izvršnih tijela , a ista sredstva se odnose na planiranu isplatu naknada predsjednicima Vijeća mjesnih odbora na području Grada Ludbrega. Za 80.000 kuna povećani su izdaci za tekuće i investicijsko održavanje javnih površina, a odnose se na čišćenje javnih površina od snijega na području cijelog Grada. Povećanje za 75.000 kuna planirano je na ime ostalih nespomenutih rashoda, a isti se odnose na proviziju Ministarstvu financija za troškove raspodjele sredstava fiskalnog izravnanja. Dječjem vrtiću Radost osigurano je dodatnih 4.000 kuna od strane Ministarstva znanosti i obrazovanja za financiranje programa predškole. Centru za kulturu i informiranje „D. Novak“ osigurano je 40.000 kuna za najam opreme za održavanje kulturnih manifestacija. Gradskoj knjižnici i čitaonici „Mladen Kerstner“ osigurano je 15.000 kuna za ugovore o djelu.Za održavanje javnih manifestacija osigurano je 76.000 kuna za najam opreme. Civilnoj zaštiti i HGSS-u osigurano je 40.000 kuna za financiranje procjene rizika od velikih nesreća.Za financiranje rada političkih stranaka osigurano je dodatnih 36.000 kuna, a koja sredstva se odnose na dug iz 2017.godine.

Za usluge tekućeg i investicijskog održavanja gradskih objekata osigurano je dodatnih 250.000 kuna, a za 100.000 kuna geodetsko-katastarske usluge (intelektualne usluge).

Za financiranje Lokalne akcijske grupe osigurano je 16.000 kuna, a sredstva se odnose na dug iz prošle godine.

Subvencije obrtnicima povećane su za 100.000 kuna obzirom da se novom odlukom utvrđuju dodatne subvencije za gospodarstvo.

Sve pojedinačne korekcije vidljive su u prijedlogu I Izmjena i dopuna Proračuna Grada Ludbrega za 2018. godinu.

Gradonačelnik predlaže Gradskom vijeću da usvoji I Izmjene i dopune proračuna Grada Ludbrega za 2018. godinu.